El Levante Las Planas ja té el trofeu de campió
L'Òscar Rescalvo, president del Levante Las Planas, s'ha desplaçat avui fins la seu de la FCF per recollir el trofeu de campió de la 2a divisió femenina.
El passat 10 de juliol, en el marc de l'Assemblea de la RFEF, es van entregar els guardons de la temporada als equips guanyadors i finalistes de la Copa Real Federación Española de Fútbol, als campions de Tercera Divisió, Segona B, Segona A, Segona Divisió Femenina, divisió d'honor Juvenil i una sèrie de premis al Joc Net.
Dins la 2a categoria, el Levante Las Planas havia de recollir el de campiones de la Segona Divisió Femenina, però cap representant del club va poder-se desplaçar a Madrid. En nom seu, el president de la FCF, Andreu Subies, va recollir-ne el guardó.
I avui, la seu de la FCF ha estat el testimoni de l'entrega de la valuosa copa al president del Levante Las Planas, Òscar Rescalvo. L'any que ve, la Superlliga espera a un nou equip català a les seves files. Enhorabona!